**Referat af Bestyrelsesmøde mandag den 2. november 2020 i baghuset**.

Til stede:

Thomas

Michael

Jens

AC

Max Emil

Frederik

Tobias

1. **Status på GF – valg af næstformand, referent**
   * AC blev valgt som næstformand.
   * Thomas pointerede, at der vil blive stort fokus på at uddelegere arbejdsopgaver og ansvarsområder, Dette gøres for at mindske arbejdsbyrden.
   * Derfor vil beboere opleve at modtage mails med forespørgsel på om I kan løse en opgave. Det kan f.eks. være opsætning af juletræ i haven.
2. **Kort briefing om praksis.** Thomas orienterede hvordan vi svarer mails, betaler regninger, dialog med Morten, vicevært og mødekadence.

**Bordet rundt** – Under overskriften: ”Hvad forventer du af bestyrelsesarbejdet? Hvilke kompetencer kommer du med. Har du nogle særlige interesser eller mærkesager. Måske du har et forslag til et nyt projekt eller en holdning til et eksisterende?”

– havde vi en bordet rundt snak, hvor de nye bestyrelsesmedlemmer præsenterede sig selv og deres kompetencer.

1. **Økonomisk strategi.**

Den nye bestyrelse ønsker at udvikle en økonomisk strategi med mål og en mere defineret plan. Dette gøres for, at vi løbende kan tale om vores økonomi, lån og fremtid ud fra et faktuelt grundlag. Der ønskes en gennemsigtig tilgang med nedskrevne tanker og forslag.

Strategien kan derved blive præsenteret og diskuret hvert år som punkt på GF.

Der arbejdes på, at vi i løbet af hele året vender økonomiske emner og inddrager beboere i ejendommen.

Vi vil over de næste bestyrelsesmøder finde den rette form for strategien.

Har du som beboer input, er du altid velkommen til at skrive til os.

1. **Altanafskærmning og vindsejl** – Michael medbringer eksempler til næste bestyrelsesmøde. Indkaldelse til møde med de beboere der skal have og/eller ønsker afskærmning kommer i løbet af de næste par måneder.
   * Vindsejl: Vi indkalder til møde i december for dem, der har interesse i vindsejl, så vi kan blive enige om, hvilken farve/materiale det skal være.
   * Afskærmninger: Som en del af altanprojektet, er der 7 altaner, som udgangspunkt skal have afskærmning ind mod hjørnet i opgang B. Vi finder to eksempler som vi tager med til mødet.
2. **Husregler ang. hund**. – Opstart på proces ang. hund og regler. Vi skal have defineret nogle retningslinjer.
   * Bestyrelsen arbejder på at definere nogle retningslinjer for at holde hund til husordenen.
3. **Haveprojekt**. Inden vi indkalder det nye haveudvalg:
   * Bestyrelsen er i gang med at få overblik over projektet og vil diskutere projektet i lyset af altanprojektet
   * Vi inddrager beboere når vi har samlet informationer
4. **Fordeling af ansvarsområder**:

Med det formål at få kontaktpersoner på de vigtigste ansvarsområder fordelte vi opgaver. Tanken er, at der er en 1er og 2er på hver opgave, så mails hurtigt kan blive besvaret eller en opgave (f.eks. hvis strøm går) hurtigt kan blive løst.

I skal fortsat skrive alle jeres forespørgsler og lign. til bestyrelsesmailen, så fordeler vi:

* Vaskeri (1. Max Emil, 2. Tobias) – der skal bookes overleveringsmøde med Kasper.
* Haven (Jens, Moa)
* Elektricitet/ Varme VVS (Thomas, Max Emil)
* Venteliste (AC)
* Projekt 5D luftgener (Thomas, Kasper)
* Grovkøkken/Værksted (Frederik)
* Port og døre (1. Michael, 2. Frederik)
* Økonomi & Strategi (Michael, Jens)
* Vedligeholdelsesplan (Thomas)
* Mail og IT, hjemmeside (Thomas, AC)
* Skrald (Frederik, Thomas, Tobias)
* Altaner (AC)
* Nøgler – Marcus
* Booking af baghus – Charlotte Katballe

1. **EVT. – ingen punkter under EVT**

**Næste bestyrelsesmøde er mandag den 7. december.**

* Her vil vi beskrive mere detaljeret til alle de arbejdsopgaver med vedligehold vi pt. har i gang og andre projekter.

**Vh Thomas Kantsø**